cyanic-selkie/wikianc huggingface dataset:
ทางหลวงแผ่นดินหมายเลข 325
ทางหลวงสายนี้มีจุดเริ่มต้นที่สี่แยกบางแพ ตัดกับถนนเพชรเกษม และทางหลวงแผ่นดินหมายเลข 3090 ผ่านสี่แยกหัวโพ ตัดกับทางหลวงแผ่นดินหมายเลข 3335 เข้าเขตอำเภอดำเนินสะดวก ผ่านสี่แยกดอนคลัง ตัดกับทางหลวงแผ่นดินหมายเลข 3336 ผ่านทางแยกตลาดน้ำคลองลัดพลี คลองดำเนินสะดวก ผ่านทางแยกตลาดน้ำดำเนินสะดวก ต่อด้วยทางเข้าอำเภออัมพวา สิ้นสุดเส้นทางที่ทางแยกสมุทรสงคราม บริเวณถนนเอกชัย ระยะทาง 42.406 กิโลเมตร ต่อมาเมื่อถนนพระรามที่ 2 ก่อสร้างแล้วเสร็จ ได้มีการก่อสร้างถนนทางเข้าเมืองสมุทรสงคราม ระยะทางประมาณ 1.347 กิโลเมตร ปัจจุบันได้มีการพัฒนาทางหลวงสายนี้เป็น 4-6 ช่องจราจรตลอดสาย อยู่ในความควบคุมของแขวงทางหลวงสมุทรสงคราม สำนักงานทางหลวงที่ 15 (ประจวบคีรีขันธ์) และถนนทางเข้าเมืองสมุทรสงครามบางช่วงได้แบ่งให้เทศบาลเมืองสมุทรสงครามเป็นผู้บำรุงรักษาทางด้วย ในปัจจุบัน ทางเข้าเมืองสมุทรสงครามจากถนนพระรามที่ 2 ได้เปลี่ยนหมายเลขเป็นทางหลวงแผ่นดินหมายเลข 3301
รีเอ็นท์ซี
เหตุการณ์ในเรื่องเกิดขึ้นที่กรุงโรมในยุคกลาง กล่าวถึงชีวประวัติของโกลา ดี รีเอนโซ (ค.ศ. 1313–1354) นักการเมืองอิตาลีที่ไต่เต้าจากคนชั้นล่าง จนได้รับเลือกเป็นผู้แทนและวุฒิสมาชิกแห่งโรม และพยายามรวบรวมจักรวรรดิโรมันขึ้นมาใหม่
อุปรากรฉบับเต็มมีความยาวมากกว่า 6 ชั่วโมง เป็นผลงานที่สร้างความประทับใจให้กับอดอล์ฟ ฮิตเลอร์ในวัยเด็ก และเป็นแรงบันดาลใจให้เขาหันมาเป็นนักการเมือง บางส่วนของผลงานชิ้นนี้ถูกนำมาใช้ในงานโฆษณาชวนเชื่อของพรรคนาซี โดยนำมาเปรียบเทียบกับการขึ้นสู่อำนาจของฮิตเลอร์ และการสถาปนาจักรวรรดิไรช์ที่สาม
ไรอัน ฮิกา
ไรอัน ฮิกา (หรือชื่อในยูทูบ nigahaga) เป็นยูทูเบอร์สัญชาติอเมริกัน เขาเป็นที่รู้จักในการทำวิดิโอตลก ในวันที่ 12 พฤษภาคม พ.ศ. 2565 ช่องยูทูบของเขามียอดการดูมากกว่า 4.3 พันล้านครั้งและมียอดผู้ติดตามมากกว่า 21 ล้านคน
ประวัติ
ไรอัน ฮิกามีเชื้อสายญี่ปุ่น จากเกาะโอกินาวะ เขาเกิดที่ Hilo, ฮาวาย เมื่อวันที่ 6 มิถุนายน พ.ศ. 2533 เชามีพี่ชายชื่อว่า Kyle เมื่อโตขึ้นเขาได้เล่นกีฬายูโดและได้รับสายดำ
ช่องยูทูบ
ช่อง nigahiga ได้ถูกสร้างเมื่อวันที่ 20 กรกฎาคม พ.ศ. 2549 ในวันที่ 21 ธันวาคม พ.ศ. 2553 ช่องของเขาได้มียอดผู้ติดตามถึง 3 ล้านคน ซึ่งเป็นช่องแรกที่สามารถทำได้ ข้อมูลจากฮิกา เขาบอกว่า ชื่อช่องของเขาเกิดจากการรวมกันของ "niga" ซึ่งแปลว่า "พูดจาโผงผาง" ในภาษาญี่ปุ่น และชื่อของเขา "Higa"
ในปี พ.ศ. 2554 เขาได้สร้างช่องที่สองชื่อ HigaTV ที่จะลงวิดิโอเกี่ยวกับเบื้องหลังการถ่ายทำและ vlog ต่าง ๆ ในเดือนมิถุนายน ปี พ.ศ. 2561 ได้มียอดผู้ติดตามมากกว่า 5 ล้านคน
ชาวซุมบา
ซุมบา (อักษรโรมัน: Sumba หรือ Sumbese) เป็นชนพื้นเมืองในเกาะซุมบา ประเทศอินโดนีเซีย ชาวซุมบาเรียกตนเองว่า ตาอูฮุมบา
ชาวซุมบากับชนพื้นเมืองของเกาะซาวูมีความสัมพันธ์ทางวงศ์วานกัน ตามตำนานว่าด้วยการกำเนิด ชนทั้งสองกลุ่มมีบรรพชนร่วมสองคนคือ ฮาวูเมฮา (Hawu Meha) กับ ฮุมวาเมฮา (Humba Meha) ฮาวูเมฮาให้กำเนิดชาวซาวู ซึ่งแรกเริ่มอาศัยบนเกาะซุมบา และต่อมาได้อพยพไปเกาะซาวู ลูกหลานของฮุมบาเมฮายังคงอยู่ในเกาะซุมบา
ไม่เป็นที่ทราบแน่ชัดว่าเกาะซุมบามีคนมาตั้งรกรากตั้งแต่เมื่อไร มีการตั้งทฤษฎีที่เสนอว่าผู้ตั้งรกรากกลุ่มแรกบนเกาะซุมบาเป็นชาวออสตราลอยด์ ที่ซึ่งต่อมารวมกับชาวออสโตรนีเซีย ทฤษฎีนี้อ้างข้อเท็จจริงว่าลักษณะปรากฏของชาวซุมบามีลักษณะแบบชาวออสตราลอยด์ อย่างไรก็ตาม ผลการศึกษาทางพันธุกรรมพบว่าชาวซุมบามีลักษณะบางประการที่แตกต่างจากชาวออสโตรนีเซีย และออสตราลอยด์อาจผสมผสานเข้ามาในบรรพชนขณะกำลังออกเดินทางมายังเกาะซุมบา
เดอะ พิซซ่า คอมปะนี
เดอะ พิซซ่า คอมปะนี (The Pizza Company) เป็นร้านอาหารประเภทพิซซ่า จัดการโดย The Minor Food Group มีจุดเริ่มต้นเมื่อปี 1981 ครั้งเป็นบริษัทผู้รับเฟรนไชส์ของพิซซ่าฮัทของประเทศไทย ต่อมาในปี 2001 หมดสัญญากับทางพิซซ่าฮัท ทำให้ เดอะ ไมเนอร์ ฟู้ด กรุ๊ป จึงหันมาทำร้านพิซซ่าเป็นของตัวเองในชื่อ "เดอะ พิซซ่า คอมปะนี"
โดยมีแฟรนไชส์ในหลายประเทศ บริหารโดยบริษัทที่กรุงเทพ มีสาขาอย่างเช่นใน คูเวต สหรัฐอาหรับเอมิเรตส์ ซาอุดิอาระเบีย จีน ฟิลิปปินส์ และกัมพูชา ซึ่งในปัจจุบันนั้น The Pizza Company เปิดให้สามารถสั่งซื้อสินค้าผ่านทางเว็บไซต์ได้แล้ว และสำหรับในประเทศไทยนั้น สามารถสั่งผ่านเบอร์โทรศัพท์ 1112
เมอร์เซเดส-เบนซ์ เอสแอลอาร์ แม็คลาเรน
เมอร์เซเดส-เบนซ์ เอสแอลอาร์ แม็คลาเรน (Mercedes-Benz SLR McLaren) เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสองล้อท้าย (FMR) 2 ประตู 2 ที่นั่ง ผลิตขึ้นในปี ค.ศ. 2003 - 2010 โดยมีโรงงานอยู่ที่ พอร์ตสมัท ประเทศอังกฤษ เอสแอลอาร์ เป็นรถที่ได้ร่วมกันพัฒนาขึ้น ระหว่าง บริษัทเมอร์เซเดส-เบนซ์ และแม็คลาเรน บริษัทผลิตซูเปอร์คาร์ของอังกฤษ โดยบริษัท เมอร์เซเดส-เบนซ์ ครองหุ้นส่วน 40% ของแม็กคาเรน
"เอสแอลอาร์" ย่อมาจาก "Sport Leicht Rennsport" (สปอร์ต เบา แข่ง) เมอร์เซเดส-เบนซ์ ก็ได้ออกมาเปิดเผยว่า จะผลิตเอสแอลอาร์ จำนวน 3,500 คันภายใน 7 ปี หรือปีละ 500 คันเท่านั้น
722 Edition (2006)
ใช้ชื่ออย่างเป็นทางการว่า Mercedes-Benz SLR McLaren 722 Edition โดยหมายเลข 722 เป็นการให้เกียรติแก่ เซอร์สเตอร์ลิง มอสส์ นักแข่งรถสูตรหนึ่งชื่อดังจากอังกฤษ โดยในขณะนั้นเขาขับ Mercedes-Benz 300 SLR และออกตัวในเวลา 7.22 น. พอดี จึงกลายเป็นที่มาของเลข 722 ใช้แม็กสีดำ ขนาด 19 นิ้ว 722 Edition มีกำลังเครื่องขนาด 650 PS (480 kW; 640 hp) ที่ 6,500 rpm และ 820 N·m (600 lb·ft) ที่ 4,000 rpm สามารถทำความเร่ง 0-100 km/h (62 mph) ในเวลาเพียง 3.6 วินาที, 200 km/h (120 mph) ในเวลา 10.2 วินาที และ 300 km/h (190 mph) ในเวลา 27.6 วินาที, สามารถทำความเร็วสูงสุดได้ที่ 337 km/h (209 mph) ซึ่งเร็วกว่ารุ่นธรรมดา
Roadster (2007)
จำหน่ายในเดือนพฤศจิกายน ปี ค.ศ. 2007 มาพร้อมกับเครื่องยนต์ V8 AMG ในสไตล์โรสเตอร์เปิดประทุน ส่วนความเร็วถือว่าลดลงเล็กน้อย โดยอัตราเร่ง 0-100 km/h ทำได้ที่ 3.8 วินาที และความเร็งสูงสุดที่ 334 km/h (208 mph)
Roadster 722 S (2009)
กับรุ่นจำกัดจำนวน ที่จำหน่ายเพียง 150 คันเท่านั้น สามารถทำความเร็วสูงสุดได้ที่ 334 km/h (208 mph) และอัตราเร่ง 0-100 km/h ทำได้ที่ 3.6 วินาที โฉมนี้ได้จำหน่ายครั้งแรกในช่วง เดือนมกราคมปี ค.ศ. 2009
722 GT (2007)
โฉมแต่ง สไตล์รถแข่ง ได้รับการออกแบบและผลิตโดย บริษัทสัญชาติอังกฤษ เรย์ มัลล็อก จำกัด ( Ray Mallock Ltd. )
Stirling Moss (2009)
โฉมจำกัดจำนวนที่ 75 คันเท่านั้น นับเป็นโฉมที่แปลกตาที่สุดในบรรดาโฉมทั้งหมด เนื่องจากเป็นโฉมในสไตล์ สปีดสเตอร์ ( Speedster ) ซึ่งเป็นทรงไม่มีหลังคา จึงทำให้รถออกไปทางรถแข่งมากยิ่งขึ้น นอกจากนี้ยังถือเป็นโฉมสุดท้ายที่ผลิตในฐานะ หุ้นส่วนการผลิต ระหว่าง เมอร์เซเดส-เบนซ์ และ แม็คลาเรน โดยรถได้รับการออกแบบโดย นักออกแบบรถชาวเกาหลีใต้ ยูน อิล ฮุน ( Yoon Il-hun )
Stirling Moss มาพร้อมกับเครื่องชนิด V8 กำลัง 650 PS (480 kW; 640 hp) สามารถทำความเร็วสูงสุดได้ที่ 350 km/h (220 mph) และอัตราเร่ง 0-100 km/h ทำได้ที่ 3.5 วินาที รถได้เปิดตัวครั้งแรกที่งาน นอร์ท อเมริกัน อินเตอร์เนชั่นแนล ออโต้ โชว์ ปี 2009
McLaren Edition (2011)
ในเดือนธันวาคม ปี ค.ศ. 2010 แม็คลาเรน ได้ทำโฉมสุดท้าย ด้วยจำนวนจำกัดเพียง 25 คันเท่านั้น โดยเป็นการผสานระหว่าง เอสแอลอาร์ ปกติ เข้ากับ สเตอร์ลิง มอสส์
พ.ศ. 1651
พุทธศักราช 1651 ใกล้เคียงกับ คริสต์ศักราช 1108
พ.ศ. 1652
พุทธศักราช 1652 ใกล้เคียงกับ
นะโยน
นะโยน (နယုန်) เป็นเดือนที่สามตามปฏิทินพม่าแบบดั้งเดิม
เปลือกดาว
เปลือกดาว (crust) คือเปลือกแข็งชั้นนอกสุดของโครงสร้างดาวเคราะห์หิน ดาวเคราะห์ ดาวเคราะห์แคระและดาวบริวาร ซึ่งมักจะถูกสร้างขึ้นมาจากเนื้อดาวที่อยู่ภายใต้ตามกระบวนการทางเคมี อย่างไรก็ตามกรณีเปลือกดาวของดาวจันทร์น้ำแข็งนั้นจะเป็นการก่อตัวขึ้นในอีกรูปแบบหนึ่ง
ดาวเคราะห์หินส่วนใหญ่มีเปลือกโลกที่ค่อนข้างสม่ำเสมอ แต่สำหรับโลกนั้นมีเปลือกโลก 2 แบบคือเปลือกโลกภาคพื้นทวีปและเปลือกโลกภาคพื้นสมุทร ซึ่งทั้งสองประเภทนี้มีองค์ประกอบทางเคมีและคุณสมบัติทางกายภาพที่แตกต่างกันนอกจากนั้นยังก่อตัวขึ้นจากกระบวนการทางธรณีวิทยาที่แตกต่างกันด้วย
ชนิด
นักธรณีวิทยาดาวเคราะห์แบ่งเปลือกโลกออกเป็นสามประเภทโดยพิจารณาจากวิธีการและเวลาที่ก่อตัว
เปลือกดาวปฐมภูมิ
โดยเริ่มแรงดาวเคราะห์หลังการก่อกำเนิดนั้นจะปกคลุมด้วยมหาสมุทรลาวาทั่วทั้งดาว เมื่อผิวดาวที่เป็นมหาสมุทรลาวาเริ่มเย็นและแข็งตัวก็จะกลายเป็นเปลือกดาวปฐมภูมิ ดังนั้นเปลือกดาวปฐมภูมิคือเปลือกดาวดังเดิมของดาวเคราะห์ เปลิอกดาวชนิดนี้น่าจะถูกทำลายจากผลกระทบขนาดใหญ่ อย่างการก่อตัวขึ้นของเปลือกดาวใหม่และการพุ่งชนอย่างหนักของอุกกาบาตในแต่ละสมัย
เปลือกดาวทุติยภูมิ
เปลือกดาวทุติยภูมิเกิดจากการหลอมเหลวบางส่วนของวัสดุซิลิเกตในเนื้อดาวและมักจะมีหินบะซอลต์เป็นองค์ประกอบ
เปลือกโลกประเภทนี้พบมากที่สุดในระบบสุริยะ พื้นผิวส่วนใหญ่ของดาวพุธ ดาวศุกร์ โลก ดาวอังคารและบนจันทรสมุทรจะเป็นเปลือกโลกประเภททุติยภูมิ โดยบนโลกของเรานั้นเปลือกโลกทุติยภูมิส่วนใหญ่ก่อตัวที่เทือกเขากลางสมุทรที่ ๆ ซึ่งมีหินหนืดจากเนื้อโลกซึมออกมา
เปลือกดาวตติยภูมิ
เปลือกโลกแบบตติยภูมิมีการปรับปรุงทางเคมีมากกว่าทั้งเปลือกดาวแบบปฐมภูมิและเปลือกดาวแบบทุติยภูมิ สามารถก่อตัวได้หลายวิธี:
เปลือกโลก
เป็นเปลือกบาง ๆ ที่อยู่ชั้นนอกสุดของโครงสร้างโลก มีมวลน้อยกว่า 1% ของมวลโลกทั้งหมด มันเป็นชั้นนอกสุดของธรณีภาค
พระอุบาลีคุณูปมาจารย์ (ปวง ธมฺมปญฺโญ)
พระอุบาลีคุณูปมาจารย์ นามเดิม ปวง วงศ์เรือง ฉายา ธมฺมปญฺโญ  เจ้าอาวาสวัดศรีโคมคำ อำเภอเมืองพะเยา จังหวัดพะเยา และที่ปรึกษาเจ้าคณะภาค 6
อุปสมบท
บรรพชาเป็นสามเณร เมื่อวันอาทิตย์ที่ 15 พฤษภาคม พ.ศ. 2475 ขึ้น 11 ค่ำ เดือน 8 เหนือ ปีรวายสัน จุลศักราช 1294 ณ วัดสางเหนือ ตำบลบ้านสาง อำเภอเมืองพะเยา จังหวัดพะเยา โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง
อุปสมบทเป็นพระภิกษุ เมื่อวันศุกร์ที่ 10 มิถุนายน 2481 ขึ้น 12 ค่ำ เดือน 9 เหนือ ปีเมืองยี จุลศักราช 1300 ณ พัทธสีมาวัดสางเหนือ โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง พระกรรมวาจาจารย์ พระปวง ธมฺมวโร วัดศรีบุญเรือง และพระอนุสาวนาจารย์  พระตุ้ย ญาณรํสี วัดสันกว๊าน ได้รับฉายาว่า ธมฺมปญฺโญ
ดี-ครันช์
ดี-ครันซ์ (อังกฤษ:D-crunch;ฮันกึล:디크런치) เป็นกลุ่มดนตรีชายจากประเทศเกาหลีใต้ สังกัดค่าย All-s Company เปิดตัวครั้งแรกเมื่อวันที่ 6 สิงหาคม 2018 ภายใต้ชื่อ D-crunch ชื่อ D-Crunch มาจากคำว่า Diamond Crunch ปัจจุบันประกอบด้วยสมาชิกทั้งหมด 9 คน ได้แก่ โอ.วี, ฮยอนอุค, ฮยอนโฮ, ฮยอนโอ, ฮยอนอู, มินฮย็อก, ชานยอง, ดีแลน และ จองซึง
ฮัมบักเกอร์
ฮัมบักเกอร์ (humbucker) หรือ ดับเบิลคอยล์ เป็นประเภทของพิกอัปกีตาร์ไฟฟ้าที่ใช้คอยล์สองตัวติดกัน พิกอัปเกิดจากการรบกวนจากแม่เหล็กไฟฟ้าโดยเฉพาะไฟฮัม (mains hum) พิกอัปส่วนใหญ่ใช้แม่เหล็กเพื่อสร้างสนามแม่เหล็กรอบ ๆ สาย และนำให้เกิดกระแสไฟฟ้าในคอยล์โดยรอบเมื่อสายสั่นสะเทือน (ตัวอย่างเซ่น เพียโซอิเล็กทริกพิกอัป) หากเทียบกับซิงเกิลคอยล์พิกอัป โดยเฉพาะที่ไม่มีแผ่นครอบ ฮัมบักเกอร์ลดเสียงจี่อย่างมาก และผลิตสัญญาณที่ดังขึ้นพร้อมเพิ่มระยะช่วงเสียงกลาง
ประเทศไทยในซีเกมส์ 2011
ประเทศไทย ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
พ.ศ. 1653
พุทธศักราช 1653 ใกล้เคียงกับ
อันโตนิโอ สตราดิวารี
อันโตนิโอ สตราดิวารี (Antonio Stradivari) (ค.ศ. 1644 - 8 ธันวาคม ค.ศ. 1737) เป็นช่างทำเครื่องดนตรีชาวอิตาลีที่มีชื่อเสียง ได้รับการยอมรับถืงฝีมือการสร้างไวโอลิน วิโอลา เชลโล กีตาร์ และฮาร์พ ว่าเป็นหนึ่งในช่างฝีมือเอก ในระดับเดียวกับนิโคโล อามาติ และกุยเซ็ปเป กวาร์นิเอรี
อันโตนิโอ สตราดิวารี เริ่มเป็นช่างทำไวโอลินจากการเป็นลูกศิษย์ของนิโคโล อามาติ และเปิดร้านเป็นของตนเองควบคู่ไปกับการทำงานที่ร้านของอามาติ ในปี ค.ศ. 1666 จนกระทั่งอามาติเสียชีวิตในปี ค.ศ. 1684 จึงเริ่มผลิตผลงานในชื่อของตัวเอง เครื่องดนตรีที่ผลิตโดยสตราดิวารีและลูกหลานของเขา มีชื่อเรียกเฉพาะว่า สตราดิวาเรียส (Stradivarius - เป็นอักษรละตินของชื่อสกุล Stradivari)
นักดนตรีระดับโลกที่ใช้เครื่องดนตรีที่สร้างสรรค์โดยตระกูลสตราดิวารี เช่น นิโคโล ปากานินี ยิตซัก เพิร์ลแมน โยโย มา
แหล่งข้อมูลอื่น
{http://www.dek-d.com/board/view.php?id=1126691{
16441737
สวนสมเด็จพระศรีนครินทร์ พังงา
สวนสมเด็จพระศรีนครินทร์ พังงา คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 9 ตั้งอยู่ใกล้ศาลากลางจังหวัดพังงา ตำบลท้ายช้าง อำเภอเมืองพังงา จังหวัดพังงา มีเนื้อที่ 162 ไร่ 294 ตารางวา สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวนเมื่อวันที่ 24 สิงหาคม พ.ศ. 2532
หน่วยงานรับผิดชอบในการดูแลรักษา คือ เทศบาลเมืองพังงา ต้นไม้ประจำสวน คือ ตะเคียนทอง
ลักษณะของสวน
สวนสมเด็จพระศรีนครินทร์ พังงา ส่วนหนึ่งเป็นสวนสาธารณะเดิมของเทศบาลเมืองพังงา ณ บริเวณที่เรียกว่า "ถ้ำคูหาสวรรค์" เป็นพื้นที่กลางเมืองสามารถมองเห็น "เขาช้างหมอบ" สัญลักษณ์ของจังหวัด บริเวณสวนมีไม้ใหญ่เดิมซึ่งเป็นไม้ป่าขึ้นร่มรื่น มีการปลูกพรรณไม้ใหม่เพิ่มเติมเพื่อความสวยงาม ภายในสวนมีสระน้ำที่เกิดจากการแตกแยกของผิวดินตามธรรมชาติมีน้ำเป็นน้ำทะเล มีการสร้างสะพานข้ามลำธาร เขาหินปูนในบริเวณนี้มีถ้าหลายแห่ง ภายในมีหินงอกหินย้อย ในถ้ำมีลำธารไหลลอดถำทั้งน้ำจืด น้ำกร่อยและน้ำเค็มที่เกิดจากการขึ้นลงของน้ำทะเล ทำให้มีสัตว์น้ำอาศัยอยู่หลากหลาย มีการสร้างสะพานข้ามลำธารระหว่างถ้ำให้เชื่อมต่อกัน
หินของภูเขามีสีและลวดลายแปลกและมีฝูงลิงอาศัยอยู่ ภายในถ้ำฤษีสวรรค์มีรอยจารึกพระปรมาภิไธยของพระบาทสมเด็จพระเจ้าอยู่หัว ภูมิพลอดุลยเดช พระนามาภิไธยของสมเด็จพระนางเจ้าสิริกิติ์ พระบรมราชินีนาถ พระนามาภิไธยของสมเด็จพระนางเจ้ารำไพพรรณี พระบรมราชินีในรัชกาลที่ 7 พระนานามาภิไธยของสมเด็จพระศรีนครินทราบรมราชชนนี และพระนามาภิไธยของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ประดิษฐานอยู่บนผนังถ้า พระมาภิไธยและพระนามาภิไธยนี้ได้จารึกไว้เมื่อครั้งเสด็จพระราชดำเนินมาจังหวัดพังงาและทรงแวะเยี่ยมสวนนี้
พระราชานุสาวรีย์
เมื่อวันที่ 4 พฤษภาคม พ.ศ. 2542 พระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดพระราชานุสาวรีย์สมเด็จพระศรีนคริทราบรมราชชนนีที่ประดิษฐานในสวนแห่งนี้
ภพรัก
ภพรัก เป็นบทประพันธ์–บทโทรทัศน์ของ คฑาหัสต์ นันท์ปภัสร เค้าโครงเรื่องโดย ปวันรัตน์ นาคสุริยะ, ฉัตรชัย เปล่งพานิช นำแสดงโดย ราณี แคมเปน, ปริญ สุภารัตน์, สินจัย เปล่งพานิช กำกับการแสดงโดย ปิยะพันธุ์ ชูเพ็ชร ออกอากาศทุกคืนวันพุธ–พฤหัสบดี เวลา 20.15–22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันพุธที่ 26 พฤศจิกายน พ.ศ. 2557 – วันพฤหัสบดีที่ 1 มกราคม พ.ศ. 2558 และออกอากาศซ้ำทุกวันจันทร์–ศุกร์ เวลา 14.15–15.30 น. เริ่มตอนแรกวันพุธที่ 13 เมษายน – วันจันทร์ที่ 16 พฤษภาคม พ.ศ. 2559
นิพนธ์ ศศิธร
ศาสตราจารย์ นิพนธ์ ศศิธร อดีตรัฐมนตรีว่าการกระทรวงศึกษาธิการ อดีตรัฐมนตรีว่าการทบวงมหาวิทยาลัย อดีตรัฐมนตรีประจำสำนักนายกรัฐมนตรี และอดีตอธิการบดีมหาวิทยาลัยศรีนครินทรวิโรฒ
ประวัติครอบครัว
ศาสตราจารย์ ดร.นิพนธ์ ศศิธร เกิดเมื่อวันที่ 3 พฤศจิกายน พ.ศ. 2474 ที่อำเภอดำเนินสะดวก จังหวัดราชบุรี
เป็นบุตรชายคนที่ 7 ของนายเพี๊ยว แซ่ลิ้ม (ชาวจีนแผ่นดินใหญ่มณฑลไห่หนาน) และ นางแดง(คนหนองอ้อ อำเภอโพธาราม จังหวัดราชบุรี) มีพี่น้องทั้งหมด 8 คน
ประวัติการศึกษา
ระดับปริญญาตรี :จบการศึกษาปริญญาตรีสาขารัฐศาสตร์ จากจุฬาลงกรณ์มหาวิทยาลัย และปริญญาตรีสาขานิติศาสตร์ จากมหาวิทยาลัยธรรมศาสตร์
ระดับปริญญาโท :จบการศึกษาปริญญาโทสาขาความสัมพันธ์ระหว่างประเทศ จากโรงเรียนการทูตเฟลทเชอร์ มหาวิทยาลัยทัฟส์ และสาขารัฐประศาสนศาสตร์ จากมหาวิทยาลัยอินเดียนา ประเทศสหรัฐอเมริกา
ระดับปริญญาเอก:จบการศึกษาปริญญาเอกสาขารัฐประศาสนศาสตร์ จากมหาวิทยาลัยอินเดียนา ประเทศสหรัฐอเมริกา
งานราชการ
ศาสตราจารย์ ดร.นิพนธ์ ศศิธร เริ่มรับราชการเป็นอาจารย์สาขารัฐศาสตร์ ก่อนที่จะออกไปทำงานการเมืองในช่วงปี พ.ศ. 2518 และเคยได้รับตำแหน่งเป็นอธิการบดีมหาวิทยาลัยศรีนครินทรวิโรฒ 2 สมัย ในระหว่างปี พ.ศ. 2522 ถึงปี พ.ศ. 2526
งานการเมือง
ศาสตราจารย์ ดร.นิพนธ์ ศศิธร ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับเลือกตั้งเป็นสมาชิกสภาผู้แทนราษฎรจังหวัดราชบุรี สังกัดพรรคธรรมสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เป็นสมัยแรก และได้รับแต่งตั้งเป็นรัฐมนตรีว่าการกระทรวงศึกษาธิการ ในรัฐบาลหม่อมราชวงศ์คึกฤทธิ์ ปราโมช ต่อมาในเดือนมกราคม พ.ศ. 2519 จึงปรับไปรับตำแหน่งรัฐมนตรีว่าการทบวงมหาวิทยาลัย และรัฐมนตรีประจำสำนักนายกรัฐมนตรี ในคณะรัฐมนตรีชุดเดิม จนกระทั่งมีการยุบสภาหลังการปรับคณะรัฐมนตรีเพียง 4 วัน
จากนั้นได้รับเลือกตั้งอีกครั้งในการเลือกตั้ง พ.ศ. 2519 และได้รับแต่งตั้งเป็นรัฐมนตรีว่าการทบวงมหาวิทยาลัย ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการทบวงมหาวิทยาลัย อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ศาสตราจารย์ ดร.นิพนธ์ เคยได้รับตำแหน่งในพรรคการเมืองหลายพรรค อาทิ รองหัวหน้าพรรคธรรมสังคม ในปี พ.ศ. 2518 เป็นรองหัวหน้าพรรคสยามประชาธิปไตย ในปี พ.ศ. 2529 เป็นรองหัวหน้าพรรคราษฎร ในปี พ.ศ. 2532
เสียชีวิต
ศาสตราจารย์ ดร.นิพนธ์ ศศิธร ถึงแก่อนิจกรรมเมื่อวันที่ 18 พฤษภาคม พ.ศ. 2552 สิริอายุ 77 ปี
โกมา
โกมา (꼬마; ค.ศ. 2004 – ) เป็นหมีหมาที่มีชื่อเสียงของประเทศเกาหลีใต้ ชื่อของมันหมายถึง หนุ่มน้อย ในภาษาเกาหลี โดยในวันที่ 6 ธันวาคม ค.ศ. 2010 มันได้หนีออกมาจากโซลแกรนด์ปาร์ค ไปยังภูเขาชองเกซาน ซึ่งเจ้าหน้าที่สามารถตามจับได้หลังจากที่ใช้ระยะเวลาในการค้นหา 9 วัน
โกมาเกิดใน ค.ศ. 2004 ในประเทศมาเลเซีย ต่อมาในเดือนกันยายน ค.ศ. 2006 ทางโซลแกรนด์ปาร์คได้นำหมีหมาตัวนี้มาเลี้ยงดู จากนั้น ในวันที่ 6 ธันวาคม ค.ศ. 2010 เวลา 10 นาฬิกา 20 นาที ทางเจ้าหน้าที่ได้ทำการย้ายมันออกไปเพื่อทำความสะอาด หมีตัวนี้ได้แอบเปิดประตูและหนีไปยังภูเขาชองเกซาน
ทางโซลแกรนด์ปาร์คจึงได้เริ่มดำเนินการค้นหา ในภายหลังทีมค้นหาได้พบมูลของหมีซึ่งเชื่อได้ว่ามันได้ปีนต้นไม้ขึ้นไปเพื่อกินผลไม้และถั่ว จากนั้น ในวันที่ 13 มันได้ขโมยอาหารในที่พักของนักเดินทางแล้วแอบหนีไป พวกเขาได้ควบคุมการค้นหา แต่การค้นหาที่ภูเขาชองเกซานนี้ก็เป็นไปอย่างยากลำบาก วันที่ 16 ธันวาคม เจ้าหน้าที่ได้วางกับดักที่มีผลไม้เป็นเหยื่อล่อ และถูกจับได้ในที่สุด ซึ่งโกมายังคงมีสุขภาพแข็งแรง และมีรอยขีดข่วนบนเท้าของมันเพียงไม่กี่รอย และผู้เยี่ยมชมต่างมีโอกาสได้เห็นมันอีกครั้งหนึ่ง
ชูรัสกู
ชูรัสกู (churrasco) หรือ ชูร์รัสโก (churrasco) คือชื่อเรียกเนื้อวัวย่างหรือเนื้อสัตว์ย่างโดยทั่วไปในภาษาโปรตุเกสและสเปน อาหารชนิดนี้เป็นอาหารเด่นอย่างหนึ่งในตำรับอาหารบราซิล อุรุกวัย และอาร์เจนตินา ศัพท์ที่เกี่ยวข้องอย่าง ชูรัสการีอา (churrascaria) หรือ ชูร์รัสเกริอา (churrasquería) ส่วนใหญ่เป็นที่เข้าใจกันว่าหมายถึงร้านสเต๊ก
ชูรัสการีอา คือร้านอาหารที่ให้บริการเนื้อย่างเป็นหลัก หลายร้านจะคอยเสิร์ฟเนื้อไปเรื่อย ๆ จนกว่าลูกค้าแต่ละคนจะรู้สึกอิ่ม โดยพนักงานเสิร์ฟจะเดินไปทั่วร้านอาหารพร้อมกับเนื้อย่างเสียบเหล็กขนาดใหญ่แล้วใช้มีดแล่เนื้อจากเหล็กเสียบนั้นลงบนจานของลูกค้าที่ยังต้องการกินต่อ รูปแบบการให้บริการเช่นนี้มีชื่อเรียกเป็นภาษาโปรตุเกสว่า อิสเปตูกูรีดู (espeto corrido) หรือ โรดีซียู (rodízio) และเป็นที่นิยมในบราซิลโดยเฉพาะอย่างยิ่งในรัฐทางภาคใต้อย่างรัฐรีอูกรันดีดูซูล, ซานตากาตารีนา, ปารานา และเซาเปาลู
จักรพรรดิเฉียนหลง
จักรพรรดิเฉียนหลง ฮกเกี้ยนว่า เขียนหลง (หมิ่นหนาน: Kiân-liông) เป็นจักรพรรดิองค์ที่ 5 ของราชวงศ์ชิง ประสูติเมื่อปี พ.ศ. 2254 (ค.ศ. 1711) เดิมมีพระนามว่าหงลี่ (弘曆) เป็นพระราชโอรสในจักรพรรดิยงเจิ้ง และเป็นพระราชนัดดาองค์โปรดของจักรพรรดิคังซี เพราะมีความเฉลียวฉลาดมาแต่ยังเด็ก จักรพรรดิเฉียนหลงขึ้นครองราชย์ในปี พ.ศ. 2278 (ค.ศ. 1735) ขณะมีพระชนมายุได้ 24 พรรษา ทรงพระนามว่า ชิงเกาจงฮ่องเต้ และใช้ชื่อศักราชว่า เฉียนหลง
จักรพรรดิเฉียนหลงได้สร้างความเจริญมากมายให้กับประเทศจีน โดยเฉพาะการจัดทำสารานุกรม ซื่อคู่เฉวียนซู ขึ้นระหว่างปี พ.ศ. 2316 (ค.ศ. 1773) - พ.ศ. 2325 (ค.ศ. 1782) ถือเป็นมรดกโลกที่สำคัญชิ้นหนึ่ง
รัชสมัยของจักรพรรดิเฉียนหลงมีเรื่องราวที่เป็นสีสัน เล่าขาน เป็นตำนานต่าง ๆ มากมาย ทั้งเรื่องที่ลือกันว่าแท้ที่จริงแล้วมิได้เป็นพระโอรสของจักรพรรดิหย่งเจิ้น หรือเรื่องราวที่ชอบแปลงตนเองเป็นสามัญชนท่องเที่ยวไปในสถานที่ต่าง ๆ จนได้ฉายาว่า "จักรพรรดิเจ้าสำราญ" ส่วนเรื่องคำกล่าวที่ว่าจักรพรรดินีเซี่ยวเชิ่งเซี่ยนซึ่งเป็นพระราชมารดาของจักรพรรดิเฉียนหลงไม่โปรดเซียงเฟย์ ถึงขั้นสั่งประหาร ก็ไม่เป็นความจริงเช่นกัน เพราะสมเด็จพระพันปีหลวงเสด็จสู่สวรรคาลัยไปก่อนเซียงเฟย์ถึง 11 ปี ฉะนั้น สมเด็จพระพันปีหลวงจึงมาสั่งประหารไม่ได้แน่นอน
จักรพรรดิเฉียนหลงมีคนสนิทที่ทรงใกล้ชิดอยู่คนหนึ่งชื่อเหอเชิน ที่มักคอยเอาอกเอาใจอยู่ตลอด และมักชวนจักรพรรดิเฉียนหลงเสเพลอยู่เสมอ ๆ จักรพรรดิเฉียนหลงโปรดเหอเชินมากถึงขนาดยกพระธิดาองค์หนึ่งคือ เจ้าหญิงกู้หลุนเหอเซี่ยว ให้เป็นคู่หมั้นของลูกชายเหอเชินตั้งแต่ยังเด็ก ทำให้เหอเชินเหิมเกริม กระทำการทุจริตต่าง ๆ นานา ยิ่งโดยเฉพาะในปลายรัชสมัยมีการจับจ่ายใช้เงินทองจำนวนมากเพื่อความสำราญของคนในพระราชวัง กล่าวว่า นี่เป็นส่วนหนึ่งของความอ่อนแอลงเรื่อย ๆ ของราชวงศ์ชิงด้วย หลังจากรัชสมัยของจักรพรรดิเฉียนหลงแล้ว
ในปี พ.ศ. 2338 (ค.ศ. 1795) ปีที่ 60 ที่ทรงครองราชย์จักรพรรดิเฉียนหลงได้สละราชสมบัติให้พระโอรสที่ชื่อ หย่งเยี๋ยน พระราชโอรสลำดับที่ 15 ขึ้นครองราชย์เป็นจักรพรรดิเจี่ยชิ่ง ด้วยไม่ปรารถนาจะครองราชย์ยาวนานเกินกว่าจักรพรรดิคังซีผู้เป็นพระอัยกา (ปู่) อย่างไรก็ตามแม้จะสละราชบัลลังก์แล้วแต่อำนาจที่แท้จริงยังคงอยู่กับพระองค์ โดยทรงขึ้นดำรงตำแหน่งเป็นพระเจ้าหลวง (太上皇帝)
ในปี พ.ศ. 2342 (ค.ศ. 1799) จักรพรรดิเฉียนหลงเสด็จสวรรคตจักรพรรดิเจี่ยชิ่งจึงได้ครองราชย์อย่างแท้จริงและพระองค์ก็เริ่มกำจัดเหอเชินทันทีและบังคับให้เขาฆ่าตัวตายหลังสิ้นสุดยุคของจักรพรรดิเฉียนหลงแล้วจักรพรรดิองค์ต่อ ๆ มาของราชวงศ์ชิงต่างไม่มีองค์ไหนมีความสามารถโดดเด่น ทำให้ราชวงศ์ชิงอ่อนแอลงเรื่อย ๆ และประเทศจีนเริ่มถูกต่างชาติเข้าแทรกแซงยึดครอง
ตลอดยุคสมัยที่ยาวนานกว่า 60 ปี ของจักรพรรดิเฉียนหลงเต็มไปด้วยเรื่องราวที่มีสีสันจนเลื่องลือมาถึงปัจจุบันมีวรรณกรรมมากมายที่บอกเล่าถึงยุคสมัยของพระองค์ รวมทั้งภาพยนตร์ และละครโทรทัศน์ ที่จัดสร้างหลายครั้งหลายหนกล่าวถึงเนื้อหาต่าง ๆ เช่น เรื่องที่เล่าลือกันว่า พระองค์แท้ที่จริงมิใช่พระโอรสของจักรพรรดิยงเจิ้ง แต่เป็นบุตรชายของอำมาตย์คนหนึ่ง เมื่อพระมเหสีของจักรพรรดิยงเจิ้งให้ประสูติกาลบุตรออกมาเป็นบุตรสาว จึงสลับลูกกันกับอำมาตย์ผู้นี้ ดังที่ปรากฏในเรื่อง จอมใจจอมยุทธ์ แต่เรื่องนี้คงเป็นได้แค่เรื่องแต่งเพราะจักรพรรดิเฉียนหลงเองก็ทรงมีหน้าตาที่คล้ายคลึงกับจักรพรรดิยงเจิ้งแบบมากๆจึงไม่ควรยึดเป็นความจริงและ เรื่องราวในรัชสมัยพระองค์ยังถูกนำมาแสดงเป็นภาพยนตร์เรื่อง องค์หญิงกำมะลอ ซึ่งเป็นเรื่องขององค์หญิงหวนจู ซึ่งดัดแปลงมาจากพระธิดาบุญธรรมขององค์จักรพรรดิมาเป็นองค์หญิงหวนจู
อ้างอิง
17111799
พ.ศ. 1654
พุทธศักราช 1654 ใกล้เคียงกับ
พ.ศ. 1655
พุทธศักราช 1655 ใกล้เคียงกับ
มุขพล จันทรวงศ์
มุขพล จันทรวงศ์ เป็นนักร้องนำและมือกีตาร์ของวงนักร้องดูโอ้ "โบกี้-ดอดจ์(BogieDodge)" ในสังกัดค่ายอาร์เอสคู่กับ โบกี้ จิตรคุปต์ สุนทรศิลป์ชัย ดอดจ์เริ่มเข้าวงการจากการประกวดพานาโซนิกสตาร์ชาเลนจ์ปี 2002 โดยดอดจ์ได้รางวัลชนะเลิศ ประเภทวงดนตรียอดเยี่ยม ปัจจุบัน ดอดจ์ได้มาทำงานเบื้องหลังของวงการเพลง โดยเป็นโปรดิวเซอร์ของค่าย "Kamikaze" และเป็นหนึ่งในผู้กำกับเพลงของบริษัท อาร์เอส จำกัด (มหาชน) นอกจากนั้นยังเป็นอาจารย์สอนด้านดนตรีในสถาบันดนตรี Crescendo School of Music และ โรงเรียนสาธิต มศว.ประสานมิตรอีกด้วย
ประวัติ
เกิดวันที่ 1 กุมภาพันธ์ พ.ศ. 2527 ที่โรงพยาบาลมหาราชนครเชียงใหม่ จังหวัดเชียงใหม่ ฉายา DodgeVader นั้น มีที่มามาจากตัวละคร Darthvaderในภาพยนตร์เรื่อง Star war และฉายานี้ยังเป็นที่มาของ Signature ในงานเพลงต่างๆที่เป็นผลงานของดอดจ์ด้วย เช่น เสียงลมหายใจของ DarthVader ในเพลงไม่มีทางไม่มีเธอ(ศิลปิน Timethai) หรือเสียงคำว่า "DodgeVader" ในเพลงอย่ามโน(ศิลปินGybzy - Baitoey) เป็นต้น ส่วนฉายา "Prince of sad romance" นั้น มาจากงานเพลงที่ดอดจ์ทำ เพราะส่วนใหญ่แล้วมีคนให้ความเห็นว่าเพลงจะให้ความรู้สึกโรแมนติกแบบเศร้าๆ หรือ Sad romance นั่นเอง งานอดิเรก คือ การอ่านหนังสือ ของสะสม คือ ปิ๊กกีตาร์
เนื่องจากดอดจ์ ต้องย้ายเข้ามากรุงเทพฯ เป็นเหตุให้ต้องยื่นลาออกจากคณะดุริยศิลป์ มหาวิทยาลัยพายัพ หลังจากเข้ารับการศึกษาเพียง 1 ภาคเรียน เพื่อสอบเอนทรานซ์ใหม่อีกครั้ง
วาโซ
วาโซ (ဝါဆို) เป็นเดือนที่สี่ตามปฏิทินพม่าแบบดั้งเดิม
ผู้ตรวจการแผ่นดิน (ประเทศไทย)
ผู้ตรวจการแผ่นดิน (Ombudsman) เป็นองค์กรตามรัฐธรรมนูญของราชอาณาจักรไทย จัดตั้งขึ้นเมื่อปี พ.ศ. 2542 ปัจจุบันมีผู้ตรวจการแผ่นดิน จำนวน 3 คน
ความหมายของผู้ตรวจการแผ่นดิน
คำว่า “Ombudsman” หรือ “ออมบุดสแมน” ในภาษาสวีดิช หมายถึง “ผู้แทน” หรือผู้ที่ได้รับมอบอำนาจในการตรวจการ หรือกระทำการต่างๆ ในประเทศอังกฤษเรียกว่า “Parliamentary Commissioner of Administration” เป็นบุคลากรหรือองค์กรทำหน้าที่ตรวจสอบการปฏิบัติงานของฝ่ายปกครอง สำหรับประเทศไทย “ผู้ตรวจการ” ดัดแปลงมาจากคำว่า “ผู้ตรวจราชการ” (Inspector) ซึ่งในวิชาบริหารถือว่าเป็นผู้ช่วยผู้บริหารชั้นสูงคอยตรวจแนะนำ (ไม่ใช่สืบสวนเพื่อเอาผิด) แล้วรายงานให้ผู้บังคับบัญชาพิจารณาสั่งการเอง ตำแหน่งผู้ตรวจการแผ่นดิน มีกำเนิดเริ่มต้นมาจากประเทศสวีเดน นับตั้งแต่ปี ค.ศ. 1809
ความเป็นมาของผู้ตรวจการแผ่นดินแห่งราชอาณาจักรไทย
ผู้ตรวจการแผ่นดินในประเทศไทยเริ่มมีการจัดตั้งครั้งแรกในปี พ.ศ. 2542 โดยใช้ชื่อว่า "ผู้ตรวจการแผ่นดินของรัฐสภา"
ต่อมารัฐธรรมนูญแห่งราชอาณาจักรไทย พุทธศักราช 2550 หมวด 11 ส่วนที่ 1 มาตรา 242 - 244 ประกอบบทเฉพาะกาลมาตรา 299 วรรคหนึ่ง กำหนดให้มี "ผู้ตรวจการแผ่นดิน" จำนวน 3 คน และให้ "ผู้ตรวจการแผ่นดินของรัฐสภา" ซึ่งดำรงตำแหน่งอยู่ในวันที่ประกาศใช้รัฐธรรมนูญนี้ (24 สิงหาคม พ.ศ. 2550) ดำรงตำแหน่งเป็น "ผู้ตรวจการแผ่นดิน"
ผู้ตรวจการแผ่นดิน (เดิมเรียกว่า ผู้ตรวจการแผ่นดินของรัฐสภา) คือ บุคคลที่พระมหากษัตริย์ทรงแต่งตั้งตามคำแนะนำของวุฒิสภาจากผู้ซึ่งเป็นที่ยอมรับนับถือของประชาชน มีความรอบรู้และมีประสบการณ์ในการบริหารราชการแผ่นดิน วิสาหกิจ หรือกิจกรรมอันเป็นประโยชน์ร่วมกันของสาธารณะ และมีความซื่อสัตย์สุจริตเป็นที่ประจักษ์
ผู้ตรวจการแผ่นดินมีจำนวนสามคนซึ่งพระมหากษัตริย์ทรงแต่งตั้งตามคำแนะนำของวุฒิสภา จากผู้ซึ่งได้รับการสรรหาโดยคณะกรรมการสรรหาผู้ซึ่งได้รับการสรรหาต้องเป็นผู้มีความซื่อสัตย์สุจริตเป็นที่ประจักษ์ และมีความรู้ ความเชี่ยวชาญและประสบการณ์เกี่ยวกับการบริหารราชการแผ่นดินไม่ต่ำกว่าอธิบดีหรือหัวหน้าส่วนราชการที่เทียบเท่าหรือหัวหน้าหน่วยงานของรัฐที่เทียบได้ไม่ต่ำกว่ากรมตามที่คณะกรรมการสรรหาประกาศกำหนด โดยต้องดำรงตำแหน่งดังกล่าวเป็นเวลาไม่น้อยกว่า 5 ปี จำนวน 2 คน และเป็นผู้มีประสบการณ์ในการดำเนินกิจการอันเป็นสาธารณะมาแล้วไม่น้อยกว่า 20 ปี จำนวน 1 คน
ผู้ตรวจการแผ่นดินมีวาระการดำรงตำแหน่ง 7 ปีนับแต่วันที่พระมหากษัตริย์ทรงแต่งตั้ง และให้ดำรงตำแหน่งได้เพียงวาระเดียว
หน้าที่และอำนาจของผู้ตรวจการแผ่นดิน
หน้าที่และอำนาจตามรัฐธรรมนูญแห่งราชอาณาจักรไทย พุทธศักราช 2560
การดำเนินการตามหน้าที่และอำนาจข้างต้น ต้องมุ่งหมายที่จะส่งเสริมสนับสนุน และให้คำแนะนำ เพื่อให้การปฏิบัติหน้าที่ของหน่วยงานของรัฐและเจ้าหน้าที่ของรัฐเป็นไปอย่างมีประสิทธิภาพ ขจัดความเหลื่อมล้ำ อำนวยประโยชน์ให้แก่ประชาชนอย่างทัดเทียมกัน และลดภาระที่เกิดขึ้นกับประชาชนโดยไม่จำเป็นหรือเกินสมควรแก่เหตุ รวมทั้งขจัดหรือระงับความเดือดร้อนหรือความไม่เป็นธรรมที่หน่วยงานของรัฐปฏิบัติต่อประชาชน
ในกรณีที่หน่วยงานของรัฐที่เกี่ยวข้องไม่ดำเนินการตามข้อเสนอแนะของผู้ตรวจการแผ่นดินตาม (1) และ (2) โดยไม่มีเหตุผลอันสมควร ให้ผู้ตรวจการแผ่นดินแจ้งให้คณะรัฐมนตรีทราบเพื่อพิจารณาสั่งการตามที่เห็นสมควรต่อไป อนึ่ง ในกรณีการดำเนินการตามหน้าที่ข้างต้น พบว่า เป็นกรณีที่เกี่ยวกับการละเมิดสิทธิมนุษยชน ให้ผู้ตรวจการแผ่นดินส่งเรื่องให้คณะกรรมการสิทธิมนุษยชนแห่งชาติดำเนินการต่อไป
นอกจากนี้ ในการปฏิบัติหน้าที่สามประการข้างต้น ผู้ตรวจการแผ่นดินอาจเสนอเรื่องต่อศาลรัฐธรรมนูญหรือศาลปกครองได้
ผู้ตรวจการแผ่นดิน มีหน้าที่และอำนาจตามพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2560 มาตรา 22 มาตรา 23 และมีเรื่องที่ไม่อยู่ในอำนาจตามพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2560 มีลักษณะดังต่อไปนี้ไว้พิจารณา
ในกรณีที่มีความปรากฏในภายหลังว่าเป็นเรื่องที่มีลักษณะตามวรรคหนึ่ง ให้ผู้ตรวจการแผ่นดินสั่งยุติเรื่อง
รายนามผู้ดำรงตำแหน่งประธานผู้ตรวจการแผ่นดินแห่งราชอาณาจักรไทย
ซิงเกิลคอยล์
ซิงเกิลคอยล์ (single coil) เป็นประเภทของแม่เหล็กแปลงสัญญาณหรือพิกอัป สำหรับกีตาร์ไฟฟ้าและกีตาร์เบสไฟฟ้า ที่แม่เหล็กไฟฟ้าจะแปลงสัญญาณจากแรงสั่นสะเทือนของสายไปยังสัญญาณไฟฟ้า ซิงเกิลคอยล์เป็นหนึ่งในสองการออกแบบที่ได้รับความนิยมมากที่สุด พร้อมกับ คอยล์คู่หรือฮัมบักเกอร์พิกอัป
พ.ศ. 1656
พุทธศักราช 1656 ใกล้เคียงกับ
ผู้นำ
อาณาจักรเขมร : พระเจ้าสุริยวรมันที่ 2 (พ.ศ. 1656 - พ.ศ. 1693)
เหตุการณ์
เกิดการ
อายุรเวทวิทยาลัย
อายุรเวทวิทยาลัย เป็นชื่อโรงเรียนซึ่งเปิดสอนในหลักสูตรแพทย์แผนไทยประยุกต์แห่งแรกของประเทศไทย มีชื่อเต็มๆ ว่า "อายุรเวทวิทยาลัย (ชีวกโกมารภัทจจ์) ในพระบรมราชูปถัมภ์สมเด็จพระเทพรัตนราชสุดาฯ" ได้รับการก่อตั้งโดยศาสตราจารย์นายแพทย์อวย เกตุสิงห์ อดีตคณบดีคณะแพทยศาสตร์ศิริราช ทั้งนี้ ศ.นพ.อวย เล็งเห็นว่าแพทย์แผนไทยมีข้อดีมากมายโดยเฉพาะวิธีการรักษา แต่ยังบกพร่องตรงการวินิจฉัยโรคซึ่งยังไม่เป็นวิทยาศาสตร์ ทำให้บางครั้งมีการวินิจฉัยผิดพลาดส่งผลถึงการรักษาและไม่ได้รับความเชื่อถือจากคนไข้ จึงได้ก่อตั้งมูลนิธิฟื้นฟูส่งเสริมการแพทย์ไทยเดิม ขึ้นเมื่อวันที่ 6 ตุลาคม พ.ศ. 2523 และได้ก่อตั้งอายุรเวทวิทยาลัย (ชีวกโกมารภัจจ์) ขึ้นที่หน้าวัดบวรนิเวศ ในปี พ.ศ. 2525 เปิดสอนหลักสูตรแพทย์แผนไทยประยุกต์ในระดับประกาศนียบัตรวิชาชีพชั้นสูง (ปวส.) 3 ปี รับนักเรียนทั้งที่จบม.6 และผู้ที่จบปริญญาตรีมาแล้วเข้ารับการศึกษาในวิชาหลักทางด้านการแพทย์แผนโบราณของไทย ทั้งทางเวชกรรม เภสัชกรรม และผดุงครรภ์ ผสมผสานกับพื้นฐานการแพทย์แผนปัจจุบัน ได้แก่ กายวิภาคศาสตร์ สรีรวิทยา พยาธิวิทยา จุลชีววิทยา ปรสิตวิทยา ชีวเคมี ฯลฯ ต่อมา วัดบวรฯ ขอพื้นที่ตั้งโรงเรียนคืน มูลนิธิฟื้นฟูส่งเสริมการแพทย์ไทยเดิมจึงมีมติให้ย้ายโรงเรียนไปยังสถานที่ตั้งใหม่ ณ โรงเรียนสวนบัว ซ.ราชครู เนื่องจากโรงเรียนอายุรเวทฯ มีการบริหารงานในรูปมูลนิธิเอกชนไม่ได้รับการสนับสนุนจากภาครัฐ
หลัง ศ.นพ.อวย ถึงแก่กรรมในปี พ.ศ. 2533 ปัญหาต่างๆ ก็ตามมา โดยเฉพาะทางด้านการเงิน คณะกรรมการมูลนิธิฟื้นฟูส่งเสริมการแพทย์ไทยเดิมจึงมีนโยบายร่วมมือกับสถาบันการศึกษาอื่นๆ ปรับหลักสูตรแพทย์แผนไทยประยุกต์จากระดับปวส. เป็นหลักสูตรปริญญาตรีตามความต้องการของตลาดแรงงาน ในช่วงเดียวกันนี้ได้เกิดกระแสความตื่นตัวด้านแพทย์แผนไทย และอายุรเวทวิทยาลัยเป็นสถานการศึกษาขั้นสูงทางด้านแพทย์แผนไทยประยุกต์แห่งแรกและแห่งเดียวซึ่งมีความพร้อมทางด้านทรัพยากรทั้งอาจารย์ ตำรับตำรา เครื่องผลิตยา และองค์ความรู้ จึงมีหลายสถาบันได้เข้ามาทาบทามเข้าไปร่วมกันจัดตั้งคณะ อาทิ คณะการแพทย์แผนตะวันออก มหาวิทยาลัยรังสิต คณะแพทยศาสตร์ มหาวิทยาลัยธรรมศาสตร์ แต่มูลนิธิฟื้นฟูส่งเสริมการแพทย์ไทยเดิมมีมติให้โอนโรงเรียนอายุเวทฯ ไปเป็นสาขาวิชาแพทย์แผนไทยประยุกต์ในคณะแพทยศาสตร์ศิริราชพยาบาล ในปี พ.ศ. 2545
หลักจากเปิดรับนักศึกษาหลักสูตร ปวส.มาได้ทั้งหมด 20 รุ่น กว่า 700 คน ปัจจุบัน สถานที่ตั้งโรงเรียนอายุรเวทที่โรงเรียนสวนบัว ซ.ราชครู เป็นที่ตั้งของสมาคมแพทย์อายุรเวทแผนไทยประยุกต์ฯ และคลินิกแพทย์แผนไทยประยุกต์รับรักษาคนไข้ทั่วไปบริหารโดยสมาคมฯ ส่วนโรงงานผลิตยาและห้องสมุดซึ่งมีตำราเก่าแก่ด้านการแพทย์แผนไทยมากมายถูกโยกย้ายไปอยู่ที่สาขาวิชาแพทย์แผนไทยประยุกต์ คณะแพทยศาสตร์ศิริราชพยาบาล
พ.ศ. 1657
พุทธศักราช 1657 ใกล้เคียงกับ
อภิมันยุ
อภิมันยุเป็นโอรสของ อรชุน กับ เจ้าหญิงสุภัทรา น้องสาวของ พระกฤษณะ อภิมันยุได้อาศัยอยู่กับพระกฤษณะที่ กรุงทวารกา พระกฤษณะได้สอนอภิมันยุยิงธนูจนเก่งกาจเทียบเท่าอรชุนผู้เป็นพระบิดา เมื่ออภิมันยุเติบโตเป็นหนุ่มก็ได้สมรสกับ นางอุตตรา (มหาภารตะ)ธิดาของท้าววิราฏ กับ พระนางสุเทศนา แห่งแคว้นมัตสยะ อภิมันยุมีลูกกับนางอุตตราคือ ปรีกษิต ต่อมาได้เกิดศึกมหาภารตะซึ่งเป็นศึกระหว่าง ฝ่ายปาณฑพ ซึ่งเป็นฝ่ายของพระบิดา กับ ฝ่ายเการพของ ทุรโยธน์ ในวันที่ 13 ของการรบ ฝ่ายเการพได้ท้าอรชุนรบไปอีกฟากหนึ่งของสมรภูมิ แต่แล้วยุธิษฐิระก็ต้องตะลึงกับการจัดทัพที่เรียกว่า จักรพยุหะ ของฝ่ายเการพ ซึ่งอรชุนเป็นผู้รู้ถึงวิธีเข้าโจมตีและวิธีฝ่าออกมาเพียงผู้เดียว อภิมันยุผู้เป็นโอรสอรชุนก็รู้แต่ วิธีเข้าโจมตีอย่างเดียว ยุธิษฐิระ จึงให้อภิมันยุเข้าโจมตีขบวนทัพนี้ ส่วนยุธิษฐิระกับภีมจะรีบเคลื่อนทัพตามติดเข้าไป แต่เมื่ออภิมันยุเข้าไปอยู่ท่ามกลางกองทัพของศัตรู ยุธิษฐิระกับ ภีมะ กลับถูก ชัยทรัถ ขัดขวาง ทางด้านอภิมันยุได้บุกผ่านด่านแต่ละชั้น จนอยู่ตรงกลาง โทรณาจารย์ผู้บัญชาการรบจึงออกคำสั่งให้กฤตวรมา กับ อัศวัตถามา ทำลายรถศึกของอภิมันยุ อภิมันยุจึงใช้ล้อรถเป็นอาวุธ แต่ก็ถูกเหล่าแม่ทัพที่รายล้อมอยู่ คือ ศกุนิ ทุรโยธน์ ทุหศาสัน กรรณะ อัศวัตถามา และกฤตวรมา ได้รุมยิงธนูสังหาร ทั้งยังถูกตะบองของทุรมะเสน โอรสของทุหศาสัน ฟาดใส่จนสิ้นใจตาย
พรพิชิต พัฒนถาบุตร
พรพิชิต พัฒนถาบุตร (ชื่อเล่น นกน้อย) เกิดเมื่อวันอาทิตย์ที่ 5 พฤศจิกายน พ.ศ. 2499 อาชีพ ธุรกิจบันเทิง และเป็นที่รู้จักในฐานะผู้จัดการส่วนตัวของ ธงไชย แมคอินไตย์ เป็นบุตรคนสุดท้องของ พลโทกอบบุญ พัฒนถาบุตร และนางบัวทอง พัฒนถาบุตร มีพี่น้อง 5 คน คือ สุณิสา (โรเบิร์ตส์), เจษฎา, พลโทภราดร , นกอ้วน (แฝดพี่-ถึงแก่กรรมตอนอายุ 7 เดือน 13 วัน) ส่วนนกน้อย (แฝดน้อง) เป็นลูกคนสุดท้อง โดยหนึ่งในพี่น้องที่เป็นที่รู้จัก คือ พล.ท.ภราดร พัฒนถาบุตร เลขาธิการสภาความมั่นคงแห่งชาติ แต่งตั้งปี 2555
ประวัติการศึกษา
พรพิชิต พัฒนถาบุตร จบการศึกษาชั้นประถมศึกษา จากโรงเรียนอนุบาลวัดปรินายก ชั้นมัธยมศึกษารุ่น 16 จากโรงเรียนสาธิต วิทยาลัยวิชาการศึกษา ปทุมวัน (ปัจจุบัน -มัธยมสาธิต มหาวิทยาลัยศรีนครินทร์วิโรฒ ปทุมวัน) และบัณฑิตจากมหาวิทยาลัยธรรมศาสตร์ คณะรัฐศาสตร์ วิชาเอก รัฐศาสตร์การระหว่างประเทศ วิชาโท ภาษาอังกฤษ วรรณคดีอังกฤษและการแสดง
เวลาในประเทศไต้หวัน
เวลามาตรฐานไต้หวัน  เป็นเขตเวลาในประเทศไต้หวัน โดยเร็วกว่าออฟเซตเวลาสากลเชิงพิกัด ไป 8 ชั่วโมง (+08:00) โดยมักรู้กันในชื่อ เวลามาตราฐานจงหยวน (中原標準時間) หรือ เวลาไทเป (臺北時間)
การเพิ่มอำนาจ
การเพิ่มอำนาจ (Empowerment) เป็นคำศัพท์ที่ใช้กล่าวถึงบุคคลหรือกลุ่มบุคคลที่ตลอดเวลาในอดีตไม่มีอำนาจ (powerless) แต่มีการเปลี่ยนแปลงสำคัญในทางบริบทสังคม การเมือง ทำให้บุคคลหรือกลุ่มบุคคลดังกล่าวสามารถมีอำนาจที่เพิ่มมากขึ้น ทั้งในด้านของการเจรจาต่อรอง การตัดสินใจ และความสามารถในการกำหนดเส้นทางหรือวิถีชีวิตของตัวเอง คำว่าการเพิ่มอำนาจจึงมักใช้กับประชาชนหรือกลุ่มทางสังคมที่ไม่ได้รับสิทธิ เสรีภาพจากรัฐ หรือเป็นกลุ่มที่ถูกกดขี่ขูดรีดจากระบบเศรษฐกิจ และเกิดการเปลี่ยนแปลงสำคัญ ไม่ว่าจะมาจากวิกฤติเศรษฐกิจ การเปลี่ยนแปลงกฎหมาย หรือการรวมตัวเคลื่อนไหวทางสังคม ทำให้บุคคลหรือกลุ่มบุคคลดังกล่าวมีอำนาจมากยิ่งขึ้น หรือเป็นสาเหตุให้เกิดการเพิ่มอำนาจในการต่อสู้ต่อรองให้กลุ่มที่เคยไม่มีอำนาจดังกล่าว (Kurian, 2011: 504-505)
อรรถาธิบาย
“การเพิ่มอำนาจ” ในทางทฤษฎีหมายถึงการเปลี่ยนแปลงความสัมพันธ์ทางสังคม เศรษฐกิจ วัฒนธรรม และการเมือง ที่ทำให้ความสัมพันธ์เชิงอำนาจมีการเปลี่ยนแปลงไปจากกลุ่มอำนาจเก่า ไปสู่กลุ่มอื่นๆ โดยอำนาจมีลักษณะที่กระจายตัวไปตามกลุ่มต่างๆมากยิ่งขึ้น (Budryte, 2011: 504) คำอธิบายนี้จึงใช้กับการเปลี่ยนแปลงโครงสร้างอำนาจในช่วงทศวรรษ 1970s หรือระหว่างยุคสงครามเย็น ที่เกิดตัวแสดงใหม่ทั้งจากฝั่งยุโรปและอเมริกา คือ ขบวนการทางสังคม (Social Movement) และพื้นที่ประชาสังคม (Civil Society) ที่ได้รับการเพิ่มอำนาจในการต่อรองกับนโยบายของรัฐและการต่อสู้เพื่อปกป้องสิทธิเสรีภาพ วิถีชีวิต อัตลักษณ์ และชุมชนของตนเอง การเพิ่มอำนาจจึงสามารถวิเคราะห์ได้ทั้งระดับจุลภาค (micro level) คือการหาว่าใครหรือองค์กรใดได้รับการเพิ่มอำนาจขึ้นบ้าง และการวิเคราะห์ระดับมหภาค (macro level) คือการมองโครงสร้างความสัมพันธ์เชิงอำนาจว่ามีการเปลี่ยนแปลงไปอย่างไร
ในทางปฏิบัติ งานของโบรห์แมน (Brohman, 1996: 201-225) ได้ยกตัวอย่างว่า การเพิ่มอำนาจคือรูปแบบหนึ่งของการพัฒนาทางเลือก (alternative development) ในการตอบสนองความต้องการ (needs) ของมนุษย์ ไม่ใช่เพียงการพัฒนาตัวเลขทางเศรษฐกิจ การพัฒนาทางเลือกโดยเฉพาะอย่างยิ่งในกลุ่มประเทศด้อยพัฒนาหรือกำลังพัฒนา จะต้องมีการเพิ่มอำนาจเพื่อให้ประชาชนมีความสามารถที่จะเลือกวิถีชีวิต และได้รับการตอบสนองหรือเข้าถึงความต้องการพื้นฐานในการดำรงชีวิตอย่างมีศักดิ์ศรี การเพิ่มอำนาจดังกล่าวอาจมองในเชิงวัตถุ เช่น การมอบสิทธิในการรักษาพยาบาล การมอบสิ่งของที่เป็นปัจจัยสี่ ฯลฯ หรือมองในเชิงนามธรรม เช่น การมอบเสรีภาพในการมีชีวิตอยู่ การมอบเสรีภาพในการชุมนุมเคลื่อนไหวเรียกร้องหาความเป็นธรรม ฯลฯ
ตัวอย่างการนำไปใช้ในประเทศไทย
ในสังคมไทย มีงานเขียนที่กล่าวถึง การเพิ่มอำนาจ ว่าหมายถึง การแบ่งอำนาจของบุคคลในส่วนของอำนาจการตัดสินใจไปมอบให้กับสมาชิก ซึ่งก่อนหน้านี้ อำนาจดังกล่าวเคยเป็นอำนาจที่ถูกสงวนไว้สำหรับผู้บริหาร การมอบอำนาจหรือเพิ่มอำนาจ สามารถแยกองค์ประกอบได้ดังนี้ (สุมาลี, 2555)
ส่วนในพื้นที่ประชาสังคมของไทย มีตัวอย่างองค์กรที่ใช้คำว่าการเพิ่มอำนาจเป็นชื่อองค์กร เช่น มูลนิธิศักยภาพชุมชน (People's Empowerment Foundation) ซึ่งเป็นองค์กรอิสระที่ไม่หวังผลกำไร ทำงานในประเด็นเกี่ยวกับปัญหาของพี่น้องรากหญ้าในประเทศไทย มูลนิธิฯ ได้ทำหน้าที่เป็นสำนักเลขานุการแก่องค์กรชุมชน (Community-based organization: CBO) ภารกิจของมูลนิธิฯ คือการสร้างกลไกที่ยั่งยืนแก่ปัจเจกบุคคล องค์กรระดับชุมชน พันธมิตรระดับรากหญ้า และการขับเคลื่อนของมวลชน เพื่อส่งเสริมศักยภาพเชิงองค์กรของเครือข่ายภาคประชาสังคมและองค์กรชุมชนในประเทศไทย และการมีส่วนร่วมโดยตรงระหว่างเครือข่ายและองค์กรระดับชุมชนต่างๆ โดยมุ่งหวังให้การขับเคลื่อนของภาคประชาชนเป็นหนึ่งเดียวกัน ไม่ว่าจะเป็นการส่งเสริมสิทธิมนุษยชน ความมั่นคงของมนุษย์ สันติภาพและประชาธิปไตยในประเทศไทย
การเพิ่มอำนาจจึงเป็นคำที่มีความสำคัญสำหรับการเปลี่ยนแปลงความสัมพันธ์เชิงอำนาจระหว่างคนที่มั่งมี (the haves) กับคนด้อยโอกาสอื่นๆ (the have-nots) เพื่อให้คนที่ด้อยโอกาสสามารถมีอำนาจในการต่อรองเรื่องสิทธิเสรีภาพ และความสามารถในการกำหนดวิถีชีวิตของตัวเองได้ การเพิ่มอำนาจจึงไม่ได้หมายถึงการมอบอำนาจไปให้องค์กรใดองค์กรหนึ่งเพียงอย่างเดียว แต่ต้องรวมถึงการเปลี่ยนแปลงทางอำนาจของทุกกลุ่มในสังคมแบบองค์รวม
แนวคิดการเพิ่มอำนาจอาจนำมาปรับใช้เพื่อช่วยแก้ปัญหาการทะเลาะวิวาทระหว่างนักศึกษาอาชีวะต่างสถาบันในสังคมไทย ที่มีการใช้ความรุนแรงจนขั้นเสียชีวิตหลายกรณี มีข้อมูลบ่งชี้ว่า นักศึกษาอาชีวะจำนวนมากขาดความเชื่อมั่นในตนเอง ไม่รู้สึกว่าตนเองมีพลังมีอำนาจพอที่จะต่อต้านการชักจูงโดยรุ่นพี่และกลุ่มเพื่อน เพราะเกรงว่าจะไม่เป็นที่ยอมรับ วิธีแก้ปัญหาการใช้ความรุนแรงในสถาบันอาชีวะศึกษา อาจเริ่มด้วยการเพิ่มอำนาจให้พวกเขารู้สึกภูมิใจ มั่นใจ และรักตัวเอง ซึ่งเป็นสิ่งที่สังคมรอบตัวเขาปฏิเสธพวกเขามาตลอด หนังสือชื่อ เด็กน้อยโตเข้าหาแสง: ประสบการณ์ ‘คบเด็ก (เป็น) สร้างบ้าน (ได้) ของ ‘ป้ามล’ (ทิชา ณ นคร) สะท้อนปัญหาเรื่องวัยรุ่นขาดความรู้สึกว่าตนมี “อำนาจ” ได้เป็นอย่างดี
"วันที่เด็กยกพวกไปฆ่าคน สิ่งที่เขากลัวที่สุดไม่ใช่การฆ่าหรือการถูกฆ่า แต่พวกเขากลัวว่าพรุ่งนี้เขาจะยังมีเพื่อนหรือเปล่า เขาจะยังเป็นที่ยอมรับของเพื่อนหรือเปล่า สำหรับเขาแล้ว นี่คือคนกลุ่มสุดท้ายในโลกที่ยังยอมรับตัวตนและเห็นคุณค่าของเขา เพราะพ่อแม่พี่น้อง ครอบครัว ครู และเพื่อนนักเรียนในโรงเรียนปฏิเสธตัวตนของเขา….มันไม่ใช่ความกลัวที่ดูโง่งมเข้าใจไม่ได้ แต่คำถามที่ต้องทบทวนก็คือ เราได้ให้ 'อะไร' กับเขาหรือยัง เพื่อให้เขามีความกล้าหาญ และมั่นใจในคุณค่าตัวเองจนมากพอจะบอกว่า "กูไม่ไปกับพวกมึงหรอก”…." ป้ามลยืนยันอย่างมั่นใจว่าเด็กที่ก่อคดีโทรมไม่ได้บ้าเซ็กซ์ เขาไม่ได้เป็นคนที่ถ้าไม่ได้เอาใครในค่ำคืนนั้นแล้วจะลงแดงตาย แต่ระหว่างที่ไปอยู่ในเหตุการณ์นั้น ช่วงที่ยืนอยู่หว่างขาของผู้หญิงคนหนึ่ง ถ้าเขาไม่ทำ ก็แสดงว่าไม่ใช่พวกเดียวกัน ถ้าไม่ทำแล้วเพื่อนจะไม่คบ ไม่ยอมรับ ในที่สุดนอกจากจะเป็นผู้แพ้จากระบบการศึกษาเพราะเรียนไม่เก่งตาม 'มาตรฐาน' แล้ว เขายังเป็นผู้แพ้ในระบบความคิดตัดสินใจของตัวเอง” (มิลินทร์, 2555)
ปวีณ ภูริจิตปัญญา
ได้รับการเสนอชื่อเข้าชิงรางวัล Channel V Music Video Awards ในสาขา Visual Effect จาก ฉากแผ่นดินถล่มในมิวสิกวิดีโอเพลง “ ใช้เบอร์เดิม” ของ แดน- บีม และมิวสิกวิดีโอยอดเยี่ยมจากเพลง “Say Hi” ของฟิล์ม รัฐภูมิ หลังจากนั้นกำกับมิวสิกวิดีโอเพลง “ ช่างไม่รู้เลย” เพลงประกอบภาพยนตร์ เพื่อนสนิท
ในปี พ.ศ. 2550 กำกับภาพยนตร์เรื่องแรกคือ บอดี้ ศพ19 ต่อจากนั้นมีผลงานกำกับในปี พ.ศ. 2551 ภาพยนตร์เรื่อง สี่แพร่ง ตอน “ยันต์สั่งตาย” และในปี พ.ศ. 2552 ใน ห้าแพร่ง ในตอน “หลาวชะโอน” ต่อมาในปี พ.ศ. 2553 ได้กำกับมิวสิกวิดีโอ “เหงาปาก” ของวงเค-โอติก และในปี พ.ศ. 2555 ได้กำกับมิวสิกวิดีโอ "Dirty Party" ของวง 3.2.1
ภาษาไซซิยัต
ภาษาไซซิยัตเป็นภาษาของชาวไซซิยัต ชนพื้นเมืองในไต้หวัน เป็นภาษาตระกูลออสโตรนีเซียน สาขาเกาะฟอร์โมซา มีผู้พูดราว 4,750 คน บริเวณที่มีผู้พูดอยู่ทางตะวันตกเฉียงเหนือของไต้หวัน ระหว่างเขตของผู้พูดภาษาฮากกากับผู้พูดภาษาอตายัลในเขตภูเขา ปัจจุบันชาวไซซิยัตรุ่นใหม่กว่าพันคนไม่ใช้ภาษาไซซิยัตแต่หันไปพูดภาษาฮากกาหรือภาษาอตายัลแทน ชาวไซซิยัตจำนวนมากพูดได้ทั้งภาษาไซซิยัต ภาษาอตายัล ภาษาจีนกลาง และบางครั้งพูดภาษาจีนฮกเกี้ยนได้ด้วย ทำให้ภาษาไซซิยัตมีความเสี่ยงที่จะกลายเป็นภาษาตาย
ฮง กุก-ย็อง
ฮง กุก-ย็อง (2291 ~ 28 เมษายน 2324 (วันที่ 5 เดือน 4 ปีจันทรคติ)) เป็นนักวิชาการและขุนนางชาวเกาหลีที่มีชื่อเสียงของราชวงศ์โชซ็อนซึ่งเป็นคนแรกที่สนับสนุนการขึ้นครองสิริราชสมบัติของ พระเจ้าช็องโจ และทำงานหนักเพื่อปรับปรุงพระราชอำนาจของกษัตริย์ตามความปรารถนาของเขา แต่กลับถูกปลดออกเพราะปรารถนาอำนาจ เขารับใช้กษัตริย์และมักมีความสุขกับอำนาจอันยิ่งใหญ่ที่ได้รับจากความโปรดปรานของกษัตริย์ ฮง กุก-ย็อง และ ฮัน มย็อง-ฮเว (ในรัชสมัยของพระเจ้าเซโจ) เป็นตัวอย่างบางส่วนของราชเลขาซึ่งเป็นขุนนางที่มีอำนาจมากที่สุดในยุคนั้น
ประวัติ
ฮง กุก-ย็อง เกิดในปี พ.ศ. 2291 ใน ฮันซ็อง ในตระกูลฮงแห่งพุงซาน เขาเป็นบุตรชายคนเดียวของ ฮง นัก-ชุน และภรรยาของเขา ฮูหยินอี ตระกูลอีแห่งอูบง ผ่านทางบิดาของเขา เขาเป็นหลานชายรุ่นที่ 11 ของ Lady Hyegyeong (มารดาของ King Jeongjo) รวมทั้งหลานชายคนที่ 5 ของ Hong Joo-won และ Princess Jeongmyeong
พ.ศ. 1658
พุทธศักราช 1658 ใกล้เคียงกับ
ช่องเขา
ช่องเขาเป็นพื้นที่ทางภูมิศาสตร์แถบเทือกเขา มักใช้เรียกจุดที่สามารถใช้เดินทางข้ามเทือกเขาได้สะดวกที่สุด ซึ่งก็คือจุดที่ต่ำที่สุดในแนวสันเขา
มักจะเป็นพื้นที่สำคัญในการเดินทางระหว่างพรมแดน เป็นเส้นทางการค้า หรือจุดยุทธศาสตร์ในสงคราม
ภาษาโคมิ
ภาษาโคมิ เป็นภาษาของชาวโคมิทางตะวันตะวันออกเฉียงเหนือของทวีปยุโรปในสหพันธรัฐรัสเซีย จัดอยู่ในตระกูลฟินโน-ยูกริก สาขาฟินโน-เปอร์มิก ภาษาโคมิมีสำเนียงต่างๆมากมาย ที่เป็นที่รู้จักกันดีมีสองสำเนียงคือ สำเนียงโคมิ-ไซเรียน ซึ่งเป็นกลุ่มใหญ่ที่สุด ใช้เป็นภาษาเขียนในสาธารณรัฐโคมิ และสำเนียงโคมิ-ยัซวา ซึ่งมีผู้พูดน้อยกว่า อยู่ทางตะวันตกเฉียงเหนือของเขตเปิร์มและทางใต้ของสาธารณรัฐโคมิ สำเนียง เปอร์มืกหรือโคมิ-เปอร์มืก ใช้พูดในเขตโคมิ-เปอร์มืกซึ่งใช้เป็นภาษาเขียนด้วย
ระบบการเขียน
ระบบการเขียนของภาษาโคมิต่างจากภาษากลุ่มฟินโน-ยูกริกอื่นๆ ในยุคแรกเขียนด้วยอักษรเปอร์มิกโบราณที่ประดิษฐ์ขึ้นเมื่อราว พ.ศ. 1900 โดยมิชชันนารีสเตปัน ครัป ที่ต่อมากลายเป็นนักบุญในโคมิ อักษรนี้มีลักษณะผสมระหว่างอักษรกรีกกับอักษรซีริลลิก เปลี่ยนมาใช้อักษรซีริลลิกแบบภาษารัสเซียเมื่อราว พ.ศ. 2100 ในพ.ศ. 2463 เขียนด้วยอักษรโมล็อดซอฟ ที่พัฒนามาจากอักษรซีริลลิก พ.ศ. 2473 เปลี่ยนมาใช้อักษรละติน และกลับมาใช้อักษรซีริลลิกอีกใน พ.ศ. 2483 โดยเพิ่มอักษรพิเศษบางตัว
โคมิ-ไซเรียน
สำเนียงโคมิไซเรียนหรือภาษาไซเรียนเป็นภาษาที่ใช้พูดโดยชาวโคมิ-ไซเรียนในสาธารณรัฐโคมิและบางส่วนของรัสเซียมีข้อโต้แย้งว่าภาษาไซเรียนควรเป็นภาษาเอกเทศหรือเป็นสำเนียงของภาษาโคมิ ในปี พ.ศ. 2537 มีผู้พูดราว 285,000 คน
ภาษาโคมิ-ไซเรียนเขียนด้วยอักษรเปอร์มิกโบราณตั้งแต่ราวพุทธศตวรรษที่ 19 และเปลี่ยนมาใช้อักษรซีริลลิกเมื่อราวพุทธศตวรรษที่ 22 ภาษานี้มีสำเนียงต่างๆกัน 10 สำเนียง สำเนียงปรีซืกตืฟคาร์สกี ที่ใช้พูดในบริเวณ ซืกตืฟคาร์เป็นสำเนียงมาตรฐาน
ฮอนด้า แจ๊ซ ไฮบริด
ฮอนด้า แจ๊ซ ไฮบริด (Honda Jazz Hybrid) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 เป็นเครื่องแรกที่มีเครื่องยนต์ลูกผสมมอเตอร์ไฟฟ้า แจ็ซไฮบริด ถูกเปิดตัวในช่วงกลางอายุของแจ็ซแบบเครื่องยนต์ปกติ รูปลักษณ์ภายนอกจะเหมือนกับรถยนต์แจ๊ซรุ่นธรรมดา แต่มีกันชนหน้าหรือสปอยเลอร์ที่ออกแบบให้ลู่ลมมากยิ่งขึ้น กันชนหน้ามีช่องรับอากาศที่อยู่ตรงกับตำแหน่งของการติดตั้งป้ายทะเบียน กระจังหน้าสีเงิน ไฟท้ายเป็นแบบ LED สัญลักษณ์ไฮบริด มีแบตเตอรี่ที่ให้พลังงานกับมอเตอร์ไฟฟ้าน้ำหนัก 70 กิโลกรัม
เครื่องยนต์ของ Honda Jazz Hybrid เป็นเครื่องยนต์แถวเรียง 4 กระบอกสูบ 1.3 ลิตร iVTEC 88 แรงม้า เป็นรถยนต์ที่ออกตัวได้เร็ว ตอบสนองต่อการขับขี่ทั้งการเดินทางในเมืองหรือการขับทางไกลได้ดี
ราคาที่จำหน่าย 768,000 บาท สีขาวมุกเพิ่ม 10,000 บาท
วัดฉิมทายกาวาส
วัดฉิมทายกาวาส [ฉิม-ทา-ยะ-กา-วาด] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงศิริราช เขตบางกอกน้อย กรุงเทพมหานคร
วัดฉิมทายกาวาสสร้างมาตั้งแต่สมัยใดไม่ปรากฏหลักฐาน แต่หลักฐานจากจารึกพระประธานในอุโบสถระบุว่าพระประธานสร้างเมื่อ พ.ศ. 2380 จึงสันนิษฐานว่าวัดนี้คงสร้างขึ้นเมื่อประมาณ พ.ศ. 2370 ในสมัยรัชกาลที่ 3 และคงได้รับพระราชทานวิสุงคามสีมาประมาณ พ.ศ. 2380 ผู้สร้างวัดคือ เจ๊สัวฉิม จึงตั้งชื่อวัดว่า วัดเจ๊สัวฉิม เป็นวัดที่สร้างคู่กันกับวัดวิเศษการ โดยผู้ที่สร้างวัดทั้งสองแห่งมีศักดิ์เป็นเขยพี่เขยน้อง เขยผู้พี่ชื่อ หมื่นรักษ์สันนิเวศน์ (พิมพ์) สร้างวัดวิเศษการ เขยผู้น้องชื่อ เจ๊สัวฉิม สร้างวัดนี้ซึ่งต่อมาเปลี่ยนชื่อเป็น "วัดฉิมทายกาวาส" เมื่อปี พ.ศ. 2482
จากหลักฐานทางศิลปกรรมไม่พบว่าเก่าแก่กว่าสมัยรัชกาลที่ 3 แต่รูปทรงพระอุโบสถมีลักษณะคล้ายอุโบสถสมัยอยุธยาอยู่ พระอุโบสถสร้างเลียนแบบศิลปะจีน อาจเป็นพระอุโบสถที่มีแต่เดิมแล้วปฏิสังขรณ์ใหม่ก็อาจเป็นไปได้ ภายในวัดมีอาคารเสนาสนะต่าง ๆ ดังนี้ อุโบสถกว้าง 6 เมตร ยาว 14 เมตร ศาลาการเปรียญกว้าง 12 เมตร ยาว 15 เมตร เป็นอาคารไม้ กุฏิสงฆ์จำนวน 4 หลัง เป็นอาคารไม้ 2 หลัง ครึ่งตึกครึ่งไม้ 2 หลัง และมีหอระฆังกว้าง 3.50 เมตร สูง 8 เมตร
จีโอเซนทริก
โลกเป็นศูนย์กลาง หรือ จีโอเซนทริก (geocentric) อาจหมายถึง
เจ้าหญิงชาร์ล็อตแห่งนัสเซา
เจ้าหญิงชาร์ล็อตแห่งนัสเซา (Her Royal Highness Princess Charlotte of Nassau) ประสูติเมื่อวันที่ 2 พฤษภาคม พ.ศ. 2543 เป็นพระธิดาองค์กลางและองค์เดียวใน เจ้าชายกีโยมแห่งลักเซมเบิร์ก และ เจ้าหญิงซิบิลลาแห่งลักเซมเบิร์ก เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะ ใน แกรนด์ดยุกอ็องรีแห่งลักเซมเบิร์ก ทางฝ่ายพระบิดา และเป็นพระปนัดดาใน เจ้าหญิงเบียทริซแห่งสเปน พระราชธิดาใน พระเจ้าอัลฟอนโซที่ 13 แห่งสเปน พระญาติใน สมเด็จพระราชาธิบดีเฟลิเปที่ 6 แห่งสเปน รัชกาลปัจจุบัน ทางฝ่ายพระมารดา มีพระเชษฐาฝาแฝดคือ เจ้าชายเลออปอลแห่งนัสเซา
เช่นเดียวกับพระราชวงศ์ฝ่ายในพระองค์อื่นๆ พระองค์ทรงไม่มีสิทธิ์ในการสืบราชบัลลังก์ ถึงแม้ว่า แกรนด์ดัชเชสชาร์ล็อตแห่งลักเซมเบิร์ก พระปัยยิกา (ย่าทวด) ของพระองค์ จะได้ขึ้นปกครองประเทศต่อจาก แกรนด์ดยุกวิลเลมที่ 4 แห่งลักเซมเบิร์ก นั่นเพราะ แกรนด์ดยุกวิลเลมที่ 4 ทรงมีแต่พระธิดาเท่านั้น หาได้มีพระโอรสเลยแม้แต่เพียงพระองค์เดียว
พ.ศ. 1659
พุทธศักราช 1659 ใกล้เคียงกับ
กระทรวงสิ่งแวดล้อมและพลังงาน (ประเทศสวีเดน)
กระทรวงสิ่งแวดล้อมและพลังงาน (Miljö- och energidepartementet; Ministry of the Environment and Energy) เป็นหน่วยงานรัฐบาลในประเทศสวีเดนที่รับผิดชอบนโยบายด้านสิ่งแวดล้อมของรัฐบาลเกี่ยวกับสารเคมี, สิ่งแวดล้อมทางธรรมชาติ และความหลากหลายทางชีวภาพ
สำนักงานของกระทรวงตั้งอยู่ที่อาคารนอร์ดิสกาฮันเดลบันเกน ในสต็อกโฮล์ม
ประวัติ
กระทรวงได้รับการก่อตั้งขึ้นในปี ค.ศ. 1987 ในฐานะกระทรวงสิ่งแวดล้อมและพลังงาน (Miljö- och energidepartementet) ซึ่งปัญหาสิ่งแวดล้อมก่อนหน้านี้ได้รับการจัดการโดยกระทรวงเกษตร (Jordbruksdepartementet) และปัญหาด้านพลังงานได้รับการจัดการโดยกระทรวงอุตสาหกรรม ส่วนในปี ค.ศ. 1990 ได้มีการใช้ชื่อแบบย่อของกระทรวงสิ่งแวดล้อม และปัญหาด้านพลังงานได้ถ่ายโอนกลับไปยังกระทรวงอุตสาหกรรมแม้ว่าการดูแลของพลังงานนิวเคลียร์ยังคงอยู่ ครั้นในปี ค.ศ. 1991 กระทรวงได้เปลี่ยนชื่อเป็นกระทรวงสิ่งแวดล้อมและทรัพยากรธรรมชาติ (Miljö- och naturresursdepartementet)
สถานีมีอา
สถานีมีอา (Mia Station) เป็นสถานีรถไฟใต้ดินโซล สาย 4 สถานีนี้ตั้งที่ในแขวงมีอา, เขตคังบุก, โซล
พ.ศ. 1660
พุทธศักราช 1660 ใกล้เคียงกับ
ปีกาญา
ปีกาญา (picanha) คือส่วนของเนื้อวัวที่ตัดจากบริเวณระหว่างโคนหางกับสะโพกช่วงบน ประกอบด้วยกล้ามเนื้อไบเซปส์เฟเมอริส (biceps femoris) ที่มีชั้นไขมันปิดอยู่ด้านบน เนื้อวัวส่วนนี้เป็นที่นิยมมาก่อนในบราซิล ต่อมาจึงได้รับการเผยแพร่ไปยังโปรตุเกสและประเทศอื่น ๆ ส่วนในสหรัฐ วิธีการตัดเนื้อส่วนนี้ยังไม่เป็นที่รู้จักกันมากนัก ในทางกลับกัน ผู้ชำแหละเนื้อในอเมริกาเหนือมักจะตัดแบ่งเนื้อส่วนนี้ออกเป็นส่วนอื่น เช่น เนื้อสะโพก (rump), เนื้อสัน (loin) เป็นต้น
ในบราซิล เนื้อวัวส่วนที่มีค่ามากที่สุดมักจะเป็นปีกาญา ในการย่างเนื้อส่วนนี้ ผู้ย่างจะเก็บชั้นไขมันไว้จนกว่าสเต๊กจะสุก อย่างไรก็ตาม ในสหรัฐมีแนวโน้มว่าผู้ย่างจะตัดเอาชั้นไขมันออกไปเลยเว้นแต่ว่าลูกค้าจะขอเป็นอย่างอื่น
ที่มาของคำว่า ปีกาญา ยังเป็นที่ถกเถียง แต่ก็มีข้อสันนิษฐานว่าอาจแผลงมาจากคำในภาษาสเปนว่า ปิกานา (picana) ซึ่งหมายถึงไม้ต้อนวัว ที่คนเลี้ยงวัวใช้กันทางตอนใต้ของสเปนและโปรตุเกส โดยเฉพาะในภูมิภาคอาเล็งแตฌู
เจ้าชายฌ็อง อ็องเดรแห่งนัสเซา
เจ้าชายฌ็อง อ็องเดรแห่งนัสเซา (His Royal Highness Prince Jean André of Nassau) ประสูติเมื่อวันที่ 13 กรกฎาคม 2547 เป็นพระโอรสองค์เล็กใน เจ้าชายกีโยมแห่งลักเซมเบิร์ก และ เจ้าหญิงซิบิลลาแห่งลักเซมเบิร์ก เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะ ใน แกรนด์ดยุกอ็องรีแห่งลักเซมเบิร์ก ทางฝ่ายพระบิดา และเป็นพระปนัดดาใน เจ้าหญิงเบียทริซแห่งสเปน พระราชธิดาใน พระเจ้าอัลฟอนโซที่ 13 แห่งสเปน พระญาติใน สมเด็จพระราชาธิบดีเฟลิเปที่ 6 แห่งสเปน รัชกาลปัจจุบัน ทางฝ่ายพระมารดา
เจ้าชายฌ็อง อ็องเดรแห่งนัสเซา ทรงอยู่ในลำดับที่ 11 ในการสืบราชบัลลังก์
สึโยชิ คูซานางิ
สึโยชิ คุซานางิ (เกิด 9 กรกฎาคม พ.ศ. 2517 ที่จังหวัดเอฮิเมะแล้วไปเติบโตที่จังหวัดไซตามะ) เป็นนักร้อง นักแสดง ชาวญี่ปุ่น และเป็นสมาชิกในวง SMAP
อ้างอิง
http://www.johnnys-net.jp/page?id=artistTop&artist=6
หนูท้องขาว
หนูท้องขาว หรือ หนูดำ หรือ หนูนาท้องขาว (Roof rat, Black rat) เป็นหนูที่มีชื่อวิทยาศาสตร์ว่า Rattus rattus อยู่ในวงศ์ Muridae
จัดเป็นหนูที่พบได้ในบ้านเรือนของมนุษย์หนึ่งในสามชนิด ร่วมกับ หนูบ้าน (R. norvegicus) และหนูจี๊ด (R. exulans) เป็นหนูขนาดกลาง ใบหูใหญ่ ขนตามลำตัวด้านสีน้ำตาลอ่อนหรือสีน้ำตาลแดงหรือสีดำ ขนท้องสีขาว มีลายสีดำเล็ก ๆ ที่หน้าอก หางสีดำมีความยาวพอ ๆ หรือยาวกว่าความยาวลำตัวและหัว มีเกล็ดตลอดทั้งหาง จมูกแหลมกว่าหนูบ้าน มีความยาวลำตัวและหัวประมาณ 18 เซนติเมตร ส่วนหางก็มีความยาวพอ ๆ กัน ตัวเมียมีเต้านมที่หน้าอก 2 คู่ ออกลูกปีละ 4-6 ครอก ลูกหนึ่งครอกมีจำนวน 6-8 ตัว มีระยะทางหากิน 100-150 ฟุต
เป็นหนูที่มีถิ่นกำเนิดในทวีปเอเชีย และพบกระจายพันธุ์ไปไกลจนถึงทิศตะวันออกของโรมาเนีย เป็นหนูที่ปรับตัวให้อยู่ในสภาพแวดล้อมต่าง ๆ ได้เป็นอย่างดี ชอบขึ้นและหากินบนต้นไม้ เพราะชอบกินเมล็ดพืชมากที่สุด จึงมักพบในพื้นที่เกษตรกรรมในประเทศไทยพบได้ทุกภาค โดยเฉพาะในสวนมะพร้าวหรือปาล์มน้ำมันในภาคใต้ จัดเป็นศัตรูพืชของพืชจำพวกนี้ เกษตรกรจึงใช้วิธีตามธรรมชาติกำจัดหนูเหล่านี้ โดยสร้างรังนกแสก (Tyto alba) ให้อยู่ท้ายสวน เพราะนกแสกจะกินหนูโดยเฉพาะหนูท้องขาวเป็นอาหารหลัก  ถ้าอาศัยอยู่ในบ้านก็มักจะสร้างรังบนเพดานบ้าน
ศิระ ปัทมาคม
นางศิระ ปัทมาคม อดีตสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ อดีตหัวหน้าพรรคกิจประชาคม และเป็นสมาชิกสภาผู้แทนราษฎรหญิงคนแรกของจังหวัดพระนคร (หรือกรุงเทพมหานคร ในปัจจุบัน)
ประวัติ
ศิระ ปัทมาคม เกิดราวปี พ.ศ. 2483 ได้รับการศึกษาจากโรงเรียนอรุณประดิษฐ โรงเรียนเบญจมเทพอุทิศจังหวัดเพชรบุรี และโรงเรียนเตรียมอุดมศึกษา เธอสมรสกับพันตำรวจเอก จรูญ ปัทมาคม นางศิระ เสียชีวิตด้วยโรคหัวใจ เมื่อวันที่ 26 เมษายน พ.ศ. 2553 อายุ 70 ปี